


Manyleb Swydd CCDG

	Teitl y Swydd:
	Cynghorydd Gyrfa

	Crëwyd ar:
	30/04/2013

	Yn adrodd wrth:
	Rheolwyr Tîm

	Is-adran/Adran/Lleoliad:
	Cyflawni

	Diben Cyffredinol y Rôl:
	· Darparu gwasanaethau cyfarwyddyd proffesiynol, gan gynnwys gwasanaeth ymgynghorol, i sefydliadau partner, er mwyn gwella sgiliau, gwybodaeth a dealltwriaeth cleientiaid ar gyfer cynllunio a rheoli gyrfaoedd. 
· Darparu gwybodaeth, cyngor ac eiriolaeth i helpu cleientiaid i wneud penderfyniadau doeth, i annog dysgu ac i’w cynnal mewn addysg, hyfforddiant a/neu gyflogaeth priodol.


	Addysg/Cymwysterau/Hyfforddiant Penodol - hanfodol
	Cynghorydd gyrfa cymwysedig a phrofiadol:
· Diploma mewn Cyfarwyddyd Gyrfa
· QCG
· NVQ Lefel 4 Cyngor a Chyfarwyddyd (cymhwyster a gafwyd cyn 2011 mewn lleoliad gyrfaoedd), a 3 uned Lefel 6 y Fframwaith Cwricwlwm a Chymwysterau (FfCCh) fel y nodir gan y Sefydliad Datblygu Gyrfa ar gyfer mynediad ‘diamod’ i’r Gofrestr broffesiynol (cymhwyster a gafwyd cyn 2022)
· Diploma Lefel 6 y FfCCh mewn Cyfarwyddyd a Datblygu Gyrfa             


	Addysg/Cymwysterau/Hyfforddiant Penodol - dymunol
	· Sgiliau iaith Gymraeg. 
· Defnyddio pecynnau Microsoft, yn enwedig Word ac Outlook
· Defnyddio basau data cleientiaid

	Gwybodaeth/Sgiliau/Profiad
(* = hanfodol)

	*Gallu cyfrannu’n effeithiol fel aelod o dîm.

*Dull effeithiol o weithredu i ddatblygu sgiliau a gwybodaeth cleientiaid, ac ymrwymiad i ragoriaeth.

*Gallu cyfathrebu â staff a rheolwyr o sefydliadau partner ac ennyn eu hyder.

* Dealltwriaeth drylwyr o’r sector gyrfaoedd, theori cyfarwyddyd gyrfa, ymchwil cyfredol, polisi'r llywodraeth a'r cwmni, a'r gallu i gyfleu hyn i eraill drwy ddysgu a datblygu.




	Gwybodaeth/Sgiliau/Profiad
(* = hanfodol)

	*Sgiliau llafar ac ysgrifenedig ardderchog a sgiliau ardderchog mewn hwyluso a chyflwyno grwpiau.  

*Gallu datblygu a chyflwyno gweithgareddau dysgu a datblygu o safon uchel, gan gynnwys sesiynau grŵp.

*Gallu ymateb i newidiadau wrth gyflwyno gwasanaethau i gleientiaid, ac wrth fodloni gofynion a blaenoriaethau rhyngweithio newydd CIAG.

*Gallu casglu a dadansoddi gwybodaeth ystadegol.

*Gallu rhoi barn ar safonau’r gwasanaeth.

*Gallu rheoli’ch hun, gan flaenoriaethu gweithgareddau. 

* Sgiliau TG o ran rhaglenni Microsoft Office a systemau’r Cwmni.
 
*Dealltwriaeth amlwg o gyfrinachedd a diogelu data.

*Dealltwriaeth amlwg o gyfle cyfartal, gan gynnwys y cysyniadau a’r materion sy’n gysylltiedig â gweithio mewn cymdeithas ddwyieithog.  

	Nodweddion ymddygiad

	Galluoedd: 
· meddwl yn greadigol neu’n arloesol 
· gallu dysgu a datblygu
· gwneud penderfyniadau 
· dylanwadu (trafod, dwyn perswâd, cymell)
· hyblygrwydd
· cynllunio 
· meddwl yn ddadansoddol,

Rhinweddau Personol: 
· ymrwymiad i ragoriaeth
· parodrwydd i groesawu newid
· dyhead i sicrhau arferion blaengar yn y sector
· awydd i helpu eraill i ddysgu a datblygu
· ffocws ar gyflawni
· hunanddibyniaeth 
· hunanymwybyddiaeth 
· empathi 
· pendantrwydd
· ymwybyddiaeth o fanylder 




	Mewnbynnau Allweddol a Chanlyniadau Allweddol
	

	Mewnbynnau allweddol 1
Darparu cyfarwyddyd, cyngor a gwybodaeth diduedd, amhleidiol a phenodol drwy gyfrwng cymysgedd o ‘ryngweithio’ wyneb yn wyneb, dros y ffôn ac electronig i’r ystod lawn o gleientiaid. 

	Canlyniadau Allweddol 1
1.1 Gweithgareddau cyfarwyddyd unigol yn cael eu cyflwyno, e.e. cyfweliadau ac adolygiadau trosiannol, yn unol â’r safonau gofynnol, gan hybu cyfle cyfartal ac ymatal rhag stereoteipio. 

1.2 Cyflwynir gwasanaethau cleientiaid yn effeithiol gan ddefnyddio’r ffôn, e-bost, cyfleusterau ar y we a chyfleusterau electronig eraill.


	Mewnbynnau allweddol 2
Defnydd medrus o adnoddau a thechnegau asesu er mwyn helpu cleientiaid i ddatgan unrhyw rwystrau sy’n eu hatal rhag ymgysylltu’n effeithiol ag addysg, cyflogaeth a/neu hyfforddiant.   
	Canlyniadau Allweddol 2
2.1 Mae cleientiaid yn datgan y rhwystrau sy’n eu hatal rhag cael mynediad at gyfleoedd mewn addysg, cyflogaeth a hyfforddiant, a’u cynnal, a derbyn cefnogaeth briodol i’w goresgyn.

2.2 Canfyddir anghenion cleientiaid drwy ddefnydd medrus o adnoddau a thechnegau asesu.


	Mewnbynnau allweddol 3
Llunio a chynnal cofnodion ac adroddiadau cleientiaid i gefnogi’r gwasanaethau cynllunio gyrfa maent wedi’u cael, gan gynnwys crynodeb o unrhyw gamau gweithredu y cytunwyd arnynt. 

	Canlyniadau Allweddol 3
3.1 Cedwir cofnodion cleientiaid yn ddiweddar ac yn unol â safonau a gofynion y Cwmni. 

3.2 Cytunir ar gamau gweithredu priodol a llesol ar gyfer cleientiaid a’u mynegi. Hefyd, cofnodir y camau gweithredu hyn ar y basau data ac maent yn cael eu hadolygu fel y cytunwyd gyda’r cleient.

 

	Mewnbynnau allweddol 4
Gwella cynlluniau gyrfaol cleientiaid a’u dealltwriaeth o fyd gwaith drwy gyflwyno sesiynau grŵp. 

	Canlyniadau Allweddol 4
4.1 Hwyluso, cyflwyno a chymryd rhan mewn sesiynau grŵp ar bynciau y cytunwyd arnynt gyda chleientiaid neu sefydliadau partner, gan gynnwys pynciau allweddol fel y sgiliau y gwelir gwerth ynddynt ar gyfer cyflogaeth, y farchnad lafur, chwilio effeithiol am swyddi, cyfleoedd dysgu, a sut mae goresgyn y rhwystrau sy'n atal ymgysylltu ag addysg, cyflogaeth a hyfforddiant.



	Mewnbynnau allweddol 5
Darparu mynediad i gleientiaid at gyfarwyddyd priodol, cyfleoedd addas, eiriolaeth, gwasanaeth Gyrfaoedd a’r Byd Gwaith gwell a chanlyniadau dysgu cysylltiedig eraill.  

	Canlyniadau Allweddol 5
5.1 Cymryd rhan mewn trafodaethau gyda sefydliadau partner, gweithgareddau wedi’u cynllunio ac y cytunwyd arnynt, a chynnal cyswllt rheolaidd â gweithwyr proffesiynol ac asiantaethau cefnogi allweddol.

5.2 Datblygu a chynnal gwybodaeth waith dda am ddarparwyr cyfleoedd, cyflogwyr ac asiantaethau eraill er mwyn eirioli ar ran cleientiaid, sicrhau gwybodaeth ddiweddar, gwarchod deallusrwydd y farchnad lafur a sicrhau dealltwriaeth o ofynion cyflogwyr er mwyn cyfeirio cleientiaid yn effeithiol.

5.3 Darparu gwasanaeth ymgynghori a chefnogi i sefydliadau partner, ysgolion yn fwyaf nodedig, er mwyn hwyluso gwelliannau ac effeithio ar y gwasanaethau maent yn eu cynnig ar gyfer cynllunio gyrfaoedd cleientiaid a hyrwyddo eu dealltwriaeth o fyd gwaith.



	Mewnbynnau allweddol 6
Bodloni disgwyliadau cwsmeriaid a helpu i ddatblygu gwasanaethau i gleientiaid drwy fod yn gwbl ymroddedig i godau ymarfer y Cwmni, i gyflawni amcanion, ac i wella ansawdd a pherfformiad.  

	Canlyniadau Allweddol 6
6.1 Mae’r perfformiad yn well drwy roi ystyriaeth i gyflawniadau blaenorol, hawliau cleientiaid, gofynion cytundebol a disgwyliadau ac adborth cwsmeriaid a chleientiaid.                                      

6.2 Mae gwasanaeth o safon uchel yn cael ei gyflwyno a’i gynnal drwy arfer myfyriol, gan gymryd rhan mewn gweithgareddau dysgu a datblygu a bod yn rhagweithiol wrth ddatgan anghenion hyfforddi.

6.3 Mae gwasanaethau a pherfformiad yn well drwy gymryd rhan lawn yn y gwaith o olrhain, dilyn a gwerthuso effaith a chanlyniadau cleientiaid.


	Datganiad Iechyd a Diogelwch
	Mae gan bob gweithiwr gyfrifoldeb dan y Ddeddf Iechyd a Diogelwch yn y Gwaith i:

· Gydymffurfio â’r Polisi Iechyd a diogelwch, y Cynllun Rheoli Iechyd a Diogelwch a holl arferion gweithio’n ddiogel y cwmni
· Sicrhau eu diogelwch nhw’u hunain ac eraill yn y gweithle
· Dweud ar unwaith am unrhyw amodau anniogel, digwyddiad peryglus neu anaf i’w rheolwr llinell
· Sicrhau eu bod yn gallu cyflawni unrhyw waith a wnânt yn gymwys ac yn ddiogel
· Cydweithredu â’r Cwmni ar bob mater sy’n ymwneud ag iechyd a diogelwch

	Datganiad Diogelu Plant ac Oedolion Bregus


	Mae’r Cwmni wedi ymrwymo i ddiogelu a hybu lles plant, pobl ifanc ac oedolion bregus ac mae’n disgwyl i’w holl weithwyr ddangos yr ymrwymiad hwn.

Er mwyn cael eich cyflogi yn y swydd hon, bydd gofyn eich bod wedi cael adroddiad Manwl boddhaol gan y Gwasanaeth Datgelu a Gwahardd. Cynhelir archwiliadau’r Gwasanaeth Datgelu a Gwahardd fel rhan o’r broses o recriwtio ymgeiswyr llwyddiannus a byddai hefyd yn cael ei adnewyddu pe bai deiliad y swydd wedi cael cyfnod o absenoldeb o'r dyletswyddau am gyfnod o dri mis neu fwy.

